《广陵送王太古还白下》
明代·何璧

我有秦淮梦，虽还不是家。
送君隋苑上，惆怅柳条斜。
归客趁新燕，游人叹落花。
伤春兼惜别，况复在天涯。

作者简介：明福建福清人，字玉长。身材魁岸，跅弛放迹，使酒纵博。乡里轻侠少年皆听其指挥。上官命捕之，亡匿清流王若家，尽读其藏书。游徽州，为诗四章投知县张涛，涛延为上客。后涛开府辽东，璧往从之。涛欲荐之，以罢而止。自此谙晓辽事，常欲有所作为，而终无机会，抱恨以终。